[{"text_idx": "#000001", "text": "Mae Gwasanaeth Plant ac Ieuenctid Eglwys Bresbyteraidd Cymru yn trefnu cyfres o benwythnosau ar hyd y flwyddyn yng Ngholeg y Bala. Mae rhestr llawn o\u2019r cyrsiau i\u2019w gweld ar y wefan."}, {"text_idx": "#000003", "text": "Mae\u2019r Coleg yn darparu llety cysurus ar gyfer teithiau maes ysgolion a Phrif Ysgolion , Undebau Cristnogol a chynulliadau o bob math. Mae\u2019r ystafell chwaraeon a\u2019r cyfleusterau awyr agored yn boblogaidd iawn ymhlith y rheiny sydd ar deithiau addysgol!"}, {"text_idx": "#000004", "text": "Penwythnos i bobl ifanc blynyddoedd 7-11!\nBydd y penwythnos yn llawn gweithgareddau, gemau a digon o amser i ymlacio gyda ffrindiau yn y \u2018fifa lounge\u2019 a\u2019r stafell chwaraeon. Bydd rhywbeth i bawb! Fe gawn ni amser gydol y penwythnos i edrych ar y Beibl a chael grwpiau bach i drafod beth i ni wedi dysgu."}, {"text_idx": "#000005", "text": "Mwy o wybodaeth ar wefan: "}, {"text_idx": "#000006", "text": "Digwyddiad 5-noson cyffrous i ieuenctid (15+), myfyrwyr ac oedolion ifanc.\nCynhaliwyd Souled Out am y tro cyntaf yn Awst 2000 yng Ngholeg y Bala (Canolfan Plant ac Ieuenctid Eglwys Bresbyteraidd Cymru), gyda\u2019r bwriad i annog ac arfogi cenhedlaeth newydd o bobl ifanc i wasanaethu Eglwys Crist. Mae gwaith Souled Out wedi tyfu ers hynny."}, {"text_idx": "#000007", "text": "Mae Souled Out wedi datblygu i fod yn rhwydwaith sy\u2019n anelu at ddatblygu disgyblion ac arweinwyr i Gymru a thu hwnt. Mae\u2019r angen sydd yn yr Eglwys am genhedlaeth newydd o ddisgyblion ac arweinwyr Crist-debyg, brwdfrydig a llawn gweledigaeth, yn amlwg."}, {"text_idx": "#000008", "text": "Bwriad Souled Out yw ceisio ymateb i\u2019r angen hwn trwy gasglu, annog ac arfogi ieuenctid, myfyrwyr ac oedolion ifanc i wneud gwahaniaeth i\u2019r Deyrnas yn eu cenhedlaeth."}, {"text_idx": "#000009", "text": "Eisoes, gwelwyd pobl ifanc yn dod yn Gristnogion, ac yn mynd ymlaen i ddarganfod cyfleon i wasanaethu Crist.\nEin gweledigaeth yw Cymru dan ddylanwad yr Efengyl, gyda phobl yn dyheu am weld yr Eglwys yn cael ei diwygio yn yr 21ain Ganrif."}, {"text_idx": "#000011", "text": "Heddiw, mae llawer o bobl o amrywiol draddodiadau Cristnogol yn dod i Trefeca ar gyfer hyfforddiant, cynadleddau, adnewyddiad ysbrydol ac encilio. Yn Nhrefeca, mae\u2019r pwyslais ar letygarwch a chroeso Cristnogol ac i lawer o bobl mae Trefeca yn \u2018ychydig bach o\u2019r nefoedd\u2019 lle gall pobl ymgynnull i fod yn dystion ac i addoli. Mae\u2019r ymdeimlad o deulu yn dal yn gryf ac mae\u2019r traddodiad hir o ddysgu Cristnogol yn parhau."}, {"text_idx": "#000012", "text": "Mwy o wybodaeth o wefan: "}, {"text_idx": "#000013", "text": "Cymuned ar wasgar: yn uno ein celfyddydau, ffydd, creadigedd a gweithredu ac yn creu gofod ble gallwn ysgogi ein gilydd."}, {"text_idx": "#000014", "text": "Gw\u0302yl a fydd yn denu ac yn ysbrydoli pobl, eglwysi a chymunedau tuag at ffydd a gweithredu.\nRhwydwaith yn creu \u2018pethau bychain\u2019 a fydd yn adlewyrchu ac yn llunio gwyliau Coda i ddwyn pobl ynghyd (yng Ngorffennaf 2018, 2020 a 2022)."}, {"text_idx": "#000015", "text": "Mae\u2019r w\u0302yl yn fynegiant o rwydwaith o bobl sydd wedi bod yn datblygu dros rai blynyddoedd ac a fydd yn parhau i newid. Mae ein hymrwymiad i gael y math yma o ddigwyddiad bob yn ail flwyddyn yn benderfyniad bwriadol; mae gwyliau yn dwyn llawenydd a gallant fod yn sbardun gwych ond byddai mynd ati i gynnal un yn flynyddol yn eu troi\u2019n ganolbwynt ffocws, yn hytrach nag yn un ffordd o gyfleu a rhoi mynegiant i\u2019n rhwydweithio."}, {"text_idx": "#000016", "text": "yr un ethos yn arwain\nyr un hyblygrwydd i gysylltu gyda beth bynnag sy\u2019n digwydd yng Nghymru a\u2019r byd bryd hynny\nyr un ymrwymiad i hygyrchedd i bawb\nyr yn dyhead i greu man hwyliog ac ystyrlon i bawb o bob oed."}, {"text_idx": "#000017", "text": "Gwirfoddolwyr \u2013 sylfaen yr w\u0302yl\nYn llythrennol gwirfoddolwyr yw\u2019r galon sy\u2019n curo i wneud yr w\u0302yl. Fyddai o ddim yn bosibl hebddynt. Mae rhoi ychydig o oriau i wirfoddoli yn yr w\u0302yl yn newid y profiad i nifer o bobl. Fe ddysgom y tro diwethaf nad oedd yn bosibl gwneud ambell i beth oeddem wedi eu bwriadu heb fod yn gwbl afresymol yn ein gofynion o\u2019n gwirfoddolwyr. Y gobaith yw y bydd pethau\u2019n wahanol y tro nesaf."}, {"text_idx": "#000018", "text": "Rhwydwaith ydym ni cyn unrhyw beth arall \u2013 ac o\u2019n cysylltiad a\u0302\u2019n gilydd y daw yr w\u0302yl a\u2019n holl weithgareddau. Mae croeso i chi fod yn rhan o\u2019r rhwydwaith ac ymuno fel y mae\u2019n siwtio chi. Os ydych yn gwirfoddoli gyda ni, yn rhoi\u2019n ariannol, yn cyfarwyddo, yn noddi, yn cyfrannu .. neu yn fwy nag un o\u2019r pethau hynny... rydych yn y Criw. Y syniad yw bod pawb sy\u2019n rhan o greu Coda yn gyfwerth. Mae gennym ro\u0302l wahanol ond yn cydnabod bod angen pob rhan i wneud y gwaith."}, {"text_idx": "#000020", "text": "Ffocws yr w\u0302yl yw dathlu\u2019r atgyfodiad wrth i Gristnogion ddod at ei gilydd i glywed pregethau, anerchiadau a seminarau Beiblaidd a mwynhau addoliad egni\u0308ol a chyfoes."}, {"text_idx": "#000021", "text": "Mae darpariaeth lawn ar gyfer plant a phobl ifanc wedi bod yn rhan o\u2019r w\u0302yl ers y dechrau. Mae hefyd yn w\u0302yl breswyl gyda\u2019r cyfle i bawb archebu llety ar y cyd, er bod nifer hefyd yn trefnu llety eu hunain ac yn mynychu fel ymwelwyr dyddiol."}, {"text_idx": "#000022", "text": "Cynhelir yr w\u0302yl yr wythnos yn dilyn Sul y Pasg bob blwyddyn."}, {"text_idx": "#000023", "text": "Elusen fach annibynnol (Rhif Elusen: 1166349) sy\u2019n trefnu\u2019r w\u0302yl heb nawdd na chefnogaeth ffurfiol unrhyw fudiad neu enwad. Cadeirydd presennol yr w\u0302yl (yn 2020) yw Meirion Morris a\u2019r ysgrifennydd yw Heledd Iago. Mae gweddill y pwyllgor a\u2019r gwirfoddolwyr yn dod o wahanol draddodiadau ac enwadau.\nMwy o wybodaeth o wefan: "}, {"text_idx": "#000025", "text": "Mae\u2019r safle ger Harlech, yn agos at y traeth a choetir gwych. Deffrowch i olygfeydd o\u2019r mo\u0302r ac arogl brecwast, mwynhau diwrnod yn llawn o weithgareddau hwyliog, archwiliwch beth ydi pwrpas ffydd a mynd i\u2019r gwely gyda chymaint o atgofion arbennig."}, {"text_idx": "#000026", "text": "Mae\u2019r Gwersyll Saint y Gymuned hwn yn cynnwys: Mae\u2019r Gwersyll Saint y Gymuned hwn yn cynnwys rhaglen lawn o weithgareddau, llety cysgu mewn pebyll, cyfleusterau golchi / cawodydd ac mae\u2019n cael ei arlwyo\u2019n llawn."}, {"text_idx": "#000027", "text": "Am fwy o wybodaeth: a chwiliwch am \u201cLlanddwywe\u201d"}, {"text_idx": "#000029", "text": "Ael y Bryn, Chwilog, Pwllheli, Gwynedd"}]